ওয়ার্ল্ড ওয়াইল্ড লাইফ ফান্ড দ্বারা প্রস্তাবিত
টোকুমা শোটেন এবং হাকুহোডো পরিবেশিত
অনুবাদ ও সম্পাদনা : দীপায়ন বর্মন আমার করা প্রথম সাবটাইটেল, অনিচ্ছাকৃত ভুল-ত্রুটির জন্য অগ্রিম ক্ষমাপ্রার্থী।
সাবটাইটেলটি উৎসর্গ করা হল 'পৃথিবীর প্রতিটি জীব'কে যারা পরিবেশের ভারসাম্য বজায় রাখে।
এক প্রলয়ঙ্কর যুদ্ধে সভ্যতা ধ্বংস হয়ে গেছে। সেই সাত দিনে ধরে জ্বলতে থাকা আগুনের প্রলয়ের পর এক হাজার বছর পেরিয়ে গেছে।আর সৃষ্টি হয়েছে এক বিশাল বিষাক্ত জঙ্গল। যাকে সবাই বলে ক্ষয়ের সাগর। এই সীমাহীন বনে বসবাস করে বিশাল আকারের মিউট্যান্ট পোকামাকড়।
আরও একটি গ্রাম ধ্বংস হয়ে গেল।
যাওয়া যাক। শীঘ্রই, ক্ষয়ের সাগর এই জায়গাকে গ্রাস করবে।
শিল্প সভ্যতার ধ্বংসের এক হাজার বছর পরেও
ক্ষয়ের সাগর, এই জলাভূমি বিষবাষ্প বহন করে চলেছে,
মরিচার সংক্রমণে পৃথিবী আবৃত হয়ে গেছে, মানুষের বেঁচে থাকা আজ হুমকির মুখোমুখি
নাওসিকা অফ দ‍্য ভ‍্যালি অফ দ‍্য উইন্ড
নির্বাহী প্রযোজক ইয়াসুয়োশি টুকুমা মিচিতাকা কোন্ডো
মূল গল্প এবং চিত্রনাট্য হায়াও মিয়াজাকি
"Nausicaä of the Valley of the Wind" গ্রাফিক উপন্যাস অবলম্বনে
সংগীত জো হিশাইশি
প্রযোজক ইসাও তাকাহাতা
পরিচালক হায়াও মিয়াজাকি
ওহমের চলার পথ ... ( ওহম= বিষাক্ত বনের এক বৃহৎ জীব)
এখনও স্পষ্ট বোঝা যাচ্ছে।
ওহমের খোলস!
চরম ব্যাপার!
আমি এর আগে কখনও এত নিখুঁত খোলস দেখিনি!
আহ কি সুন্দর শব্দ ...
এটা আমার সিরামিক তরোয়ালকেও টুকরো টুকরো করে দিতে চাইছে!
এটা পেলে গ্রামের লোকেরা খুব খুশি হবে।
এখন তাদের কাছে সরঞ্জাম তৈরি করার প্রচুর পরিমাণ উপাদান থাকবে।
কী সুন্দর চোখ!
ইস! আমি যদি এটা নিয়ে যেতে পারি ...
খুলে এসেছে!
কত হালকা।
মুশিগো পামের স্পোর (বীজের গুটি, এককোষী অযৌন জননাঙ্গ বিশেষ) ...
কি সুন্দর।
কিন্তু এটা হল মৃত্যুর বন, মুখোশ ছাড়া শ্বাস নিলে পাঁচ মিনিটের মধ্যে
আপনার ফুসফুস পচে যাবে।
ঐটা কি ছিল?
এটা কি হতে পারে?
আমার বুকের ভেতরে কেমন যেন করছে!
এগুলো তো গুলির শব্দ!
কেউ নিশ্চই সমস্যায় পড়েছে।
ওহ, দুঃখিত!
ওখানে!
ব্যাপারে কী ঘন বিষাক্ত মেঘ!
একটা ওহম!
ঐটা তাহলে এরই খোল ছিল।
তুমি কখনই এভাবে পালাতে পারবে না।
এই দিকে!
তারা জবাব দিল! তারা আসছে!
কে উনি?
কি দুর্দান্ত একটা ওহম!
বাতাসের দিকে যান!
ধন্যবাদ!
বনে ফিরে যাও, ওহম।
এই দুনিয়া তোমার নয়।
ভাল ছেলের মত ফিরে যাও।
রাগে অন্ধ হয়ে গেছে!
আমাকে কিছু একটা করতে হবে!
এটা আলোক শিখায় চমকে গেছে!
একটা পতঙ্গের কবজ ... (যা আসলে একটা bullroarer টাইপের বাদ্যযন্ত্র, বাতাসের প্রভাবে শব্দের সৃষ্টি করে)
জাগো, ওহম।
যে জঙ্গল থেকে এসেছিলে সেখানেই ফিরে যাও।
এটা জেগেছে!
ওহমটা বনে ফিরছে!
সে শুধুমাত্র আলোক শিখা আর পতঙ্গের কবচ দিয়ে ওহমকে নিস্তেজ করে দিল!
লর্ড ইউপা!
নাওসিকা! আমি তোমাকে চিনতেই পারিনি।
প্রায় দেড় বছর কেটে গেছে।
বাবা আপনাকে দেখলে খুব খুশি হবে।
আমাকে বাঁচানোর জন্য আমি কৃতজ্ঞ।
তুমি তো বেশ হাওয়াই-চালক হয়ে গেছ!
আমার এখনও অনেক কিছু শেখার আছে...
ওহ অবশ্যই! আমি এর সম্পর্কে পুরোপুরি ভুলেই গেছিলাম।
শিয়াল-কাঠবিড়ালি? এর আগে আমি কখনও এরকম দেখিনি।
যখন একটি ডানাযুক্ত পোকা তাকে ছিনিয়ে নিয়ে যাচ্ছিল, আমি তাকে মানব শিশু ভেবে ভুল করেছিলাম।
তাই আমার বন্দুক চালানো ছাড়া আর কোনো উপায় ছিল না।
আর সেই শব্দেই ওহমটা রেগে গেল।
এটা অজ্ঞান হয়ে গিয়েছিলে, তাই বনের বিষ থেকে রক্ষা পেয়ে গেছে।
একে স্পর্শ না করাই ভাল! এটা এখনো অনেক ছোট, অনেক বন্য।
চলে আসো...
এখানে
আরে।
আমি তোমার জন্য বিপজ্জনক নই।
ভয় পাওয়ার কিছু নেই।
দেখ? ভয়ের কিছুই নেই।
দেখ?
তুমি একটু ভয় পেয়ে গেছিলে।
ওহ! লর্ড ইউপা, আমি কি একে রাখতে পারি?
হুম, অবশ্যই ...
ধন্যবাদ!
কাই আর কুই! আমাকে মনে পরে?
কি রহস্যময় শক্তিই না সে পেয়েছে...
তোমাদের অবশ্যই ক্লান্তি আসছে, এতটা পথ ভ্রমণ করেছ।
সবাই ভাল আছে তো?
কোনো সমস্যা?
আমার বাবা...
তিনি আর উড়তে পারেন না।
জিহল...
বনের বিষ কি..?
হ্যাঁ.
তার মতে আমরা ক্ষয়ের সাগরের পাশে বসবাস করি আর এটাই আমাদের সবার নিয়তি।
আমার তাড়াতাড়ি আসা উচিত ছিল।
ওহ না।
শেষ পর্যন্ত আসার জন্য আপনাকে অজস্র ধন্যবাদ।
লর্ড ইউপা, আমি আপনাকে কিছু দেখাতে চাই...
আমার গোপন ঘর।
এটা গোপনীয় কারণ আমি উপত্যকার কাউকে ভয় দেখাতে চাই না ...
আমি তাদের বলব আপনি আসছেন!
তাড়াতাড়ি আসুন!
লর্ড ইউপা
আপনি কি এটা নিয়ে যাবেন?
সঙ্গে নিয়ে উড়ার জন্য এটা অনেকটাই ভারী।
সে বাতাসকে খুব ভালো বুঝতে পারে।
প্রায় এসে গেছি।
ওহ... লর্ড ইউপা!
স্বাগতম!
আপনি ঠিক আছেন তো?
এই জল এই বাতাস বিশুদ্ধ আর শান্ত।
লর্ড ইউপা!
হ্যালো বাচ্চারা, তোমাদেরকে অনেক সুন্দর লাগছে!
লর্ড ইউপা!
আমরা আপনাকে মিস করেছি!
রাজকন্যা, লর্ড ইউপা এসেছেন।
প্রায় হয়ে গেছে...
লর্ড ইউপা!
মিতো বুড়ো, তুমি দেখছি আগের মতোই কঠোর পরিশ্রম করছো
আজ রাতে আমি আপনার ভ্রমণের গল্প শুনবো!
হয়ে গেছে। এবার চালু করুন।
কাজ হয়েছে মনে হচ্ছে।
হ্যাঁ।
এটা একটা দুর্দান্ত উপাদান!
আগামীকাল, বাকিটা আনতে আমরা ছেলেদের একটা দল পাঠাবো।
আসো, তয়েতো। লজ্জা পেয় না।
লর্ড ইউপা ... তয়েতোর বাচ্চা, এই বছরই জন্মেছে।
ওহ? আমরা কি দেখতে পারি?
একটি সুন্দর শিশু!
আমাকে ছোট্ট নাওসিকার কথা মনে করিয়ে দিচ্ছে।
দয়া করে আপনি তার গডফাদার হোন, এটা আমদের জন্য অনেক সম্মানের।
তাকে একটা নাম দিন, যাতে নির্মল বাতাস তার অনুকূলে থাকে।
আমি অবশ্যই দেব।
আমি তার জন্য একটি সুন্দর নাম খুঁজব।
ধন্যবাদ!
সে যেন বড় হয়ে আমাদের রাজকন্যার মত শক্তিশালী হয়।
সে অত্যন্ত শক্তিশালী!
তবে আমরা চাই না সে ক্ষয়ের সাগরের আসেপাশে খেলাধুলা করুক ।
কিন্তু সেখানেই আমি ওহমের খোলস পেয়েছি, মিতো।
আমার জায়গায় তুমি দাঁড়িয়ে দেখ। এই দুর্গের দ্বায়িত্ব আমার -
-আর ওর জন্য আমি দুশ্চিন্তায় পড়ি।
যদি সে আমাদের জন্য ওহমের খোলস পায় তাহলে তাকে ক্ষয়ের সাগরে খেলতে দাও
আসলে, সে এখানে উপস্থিতি থাকলে আমার নিজেকে বিপদমুক্ত মনে হয়!
নাওসিকা তোমাকে বাঁচিয়েছে?
এটা খুবই সুন্দর উপত্যকা। এখানে এলে আমার আত্মা শান্তি অনুভব করে।
তোমার ভ্রমন কেমন ছিল?
খুবই ভয়ানক ছিল।
দক্ষিণে আরও দুটি জাতিকে ক্ষয়ের সাগর গ্রাস করেছে।
প্রতিদিন আরও একটু একটু করে এটা ছড়িয়ে পড়ছে,
এবং তার সঙ্গে সর্বত্র এখনও যুদ্ধ এবং দুর্ভিক্ষ তো আছেই।
খুবই খারাপ ও অশুভ লক্ষণ।
এই উপত্যকার লোকেদের মত বাকি সবাই কেন শান্তিতে বসবাস করে না?
সমুদ্রের বাতাস আমাদের উপত্যকাকে রক্ষা করে।
ক্ষয়ের সাগর আমাদের এখানে পৌঁছাতে পারবে না।
কি বলো? ইউপা?
এটাই সময় নয় কি? তুমি এই উপত্যকায় স্থায়ীভাবে বসবাস শুরু কর।
আমার অবস্থা একবার দেখ...
তুমি এখানে থাকলে সবাই মনের শান্তিতে বসবাস করবে।
ও কখনই স্থির হয়ে একজায়গায় থাকেনি।
ইউপা হ'ল এমন এক জন মানুষ অনুসন্ধান করাই যার চিরন্তন কাজ।
এটাই আমার ভাগ্য, তাই নয় কি?
ওবাবা, তিনি কীসের সন্ধান করছেন?
ওহ, আমার ছোট্ট নাওসিকা, তুমি জানো না?
ওখানে দেখ, ওই দেওয়াল ঢাকার পর্দায় দেখ।
আমি আর এটা দেখতে পাই না, যদিও আমার ভালো মত মনে আছে।
বাম কোণে একটি চিত্র আছে
নীল পোশাক পরিহিত কেউ
সোনালী মাঠে নেমে আসবেন
মানুষ এবং পৃথিবীর মধ্যে বন্ধন সংশোধন করবেন
এবং অবশেষে জনগণকে নিয়ে যাবেন পরিশুদ্ধ ভূমিতে</
লর্ড ইউপা, আমি সবসময় ভেবেছিলাম এটা কেবল একটা কিংবদন্তি।
ওবাবা, আপনি আমাকে জ্বালাতন করবেন না।
এটি কোনও কিংবদন্তি নয়, ইউপা।
আমি কেবল ক্ষয়ের সমুদ্রের রহস্য সমাধান করতে ইচ্ছুক।
আমরা কি মানুষ নাকি শুধুমাত্র একটি প্ৰজাতি, ক্ষয়ের সাগরে ধ্বংস হওয়া ও নিমজ্জিত হওয়াই-
-যাদের নিয়তি।
এটাই আমি জানতে চাই।
আমি যদি লর্ড ইউপাকে সাহায্য করতে পারতাম...
রাজকুমারী, রাজকুমারী!
কি হয়েছে, মিতো?
বাতাসে একটা অদ্ভুত গন্ধ, কিছু একটা গড়বড় হয়েছে।
এই ভোর বেলায়? আমি এখনই আসছি।
অবস্থা কিরকম?
একটা দুর্দান্ত ঝড়, তবে কিছু একটা গড়বড় তো হচ্ছেই।
ওখানে!
দেখ!
একটা জাহাজ!
এরকম সময়ে কেন একটি জাহাজ বের হবে?
কি এটা?
লর্ড ইউপা! একটি জাহাজ!
কাছে আসছে!
এটা বিশাল!
এটা তো টলেমেকিয়ান জাহাজ!
কিছু একটা তো গড়বড় হয়েছে...
জরুরি অবতরণ!
গোল! আমাকে সাহায্য করুন।
রাজকন্যা, এরকমটা করা উচিত হবে না! এটা খুব বিপজ্জনক!
আমি কেবল তাদের তীরে পর্যন্ত পথ দেখাবো!
এটা এদিকে আসছে!
এইবার, তুমি যাও!
তেতো!
কি ভয়ঙ্কর তাদের সাহস!
তারা নিশ্চয়ই বনে নেমেছিল আর এতেই কিছু পোকামাকড় ক্ষুব্ধ হয়ে উঠেছে!
অন্যদিকে মুখ ঘুরিয়ে নিন! এটা ক্রাশ করবে!
জাহাজের মুখ ঘুরিয়ে নিন!
দিক পরিবর্তন করুন!
জাহাজটা ভেঙ্গে পড়ল!
রাজকুমারী!
চূড়ায় উঠুন!
যাওয়া যাক!
সবাই উদ্ধারকার্যে হাত লাগাও!
এমনকি ছোট ছেলেরাও!
এই মেয়েটি, সে বেঁচে আছে!
আমি কোথায়...
দ্য ভ্যালি অফ দ্য উইন্ডে। (বাতাসের উপত্যকায়) নিজের শক্তি সঞ্চয় করুন।
আমি হলাম...
পেজিতের ল্যাস্টেল। (পেজিতে একটা রাজ্য)
আমার কার্গো (পণ্য বাহী বিমান) ... কার্গোটা জ্বালিয়ে দিন...
কার্গো ...
দয়া করে, এটাকে জ্বালিয়ে দিন। একে অবশ্যই ধ্বংস হতে হবে...
আপনার কার্গোতো, আমি বুঝতে পেরেছি।
চিন্তা করবেন না, সব কিছু জ্বলছে।
আকাশকে অসংখ্য ধন্যবাদ...
রাজকুমারী!
ইনি ... পেজিতের রাজকন্যা! টলমেকিয়ান জাহাজে তিনি কী করছিলেন?
একটা পোকা! একটা উশিয়াবু বেঁচে আছে!
ওহ, না, এটি তার বন্ধুদের ডাকছে!
সে উড়তে পারছে না!
বন্দুক আনো!
না! যদি তুমি গুলি কর, সে সাহায্যের জন্য সঙ্গীদের ডাকবে!
আমি এখনই একে এক গুলিতে হত্যা করব!
বন্দুক দিয়ে উশিয়াবুকে হত্যা করতে পারবে না!
তাহলে আমরা কি করব!?
অপেক্ষা কর!
মিতো, আমার গ্লাইডারটি আনো!
হ্যাঁ, রাজকুমারী!
বনে ফিরে যাও।
তুমি শক্তিশালী,তুমি উড়তে পারবে।
এই তো ভাল ছেলে।
রাজকুমারী!
ধন্যবাদ!
ঈশ্বরকে ধন্যবাদ!
তোমরা জানো না একটি পোকাও মারা গেলে আমাদের কতটা ভুগতে হত!
একটা ওহম ...
আমি একটা পেয়েছি! এখানে!
এখানেই!
তার মানে স্পোর গুলো জাহাজের সঙ্গে আটকে ছিল।
ভাগ্য ভালো! তারা এখনও কোনও বিষক্রিয়া ঘটায় নি।
কঠোর পরিশ্রম করতে থাক!
জানি, একটাও যেন আমাদের দৃষ্টি না এড়ায়।
কোন দুনিয়ার জিনিস রে ভাই?
আগুনও একে ধ্বংস করে নাই।
এর রহস্য ছেড়ে দাও। পরে ভাবা যাবে।
যাও স্পোরগুলো পোড়াতে সাহায্য করো, আর একটাও যেন বাদ না পরে!
সাবধানে!
কেন যে সে একরাশ সমস্যা নিয়ে এখানে এসেছিল?
মিতো, এখানে দেখ...
এটা হৃদপিণ্ডের মতো ধুকধুক করছে! যেন কোনো জীবিত প্রাণী।
লর্ড ইউপা, কি এটা?
আমার যাত্রাপথে অনেক অশুভ গুজব শুনেছি
পেজিতের তলদেশে প্রাচীন কালের কোন এক
ঘুমন্ত দানবের সন্ধান করা হচ্ছে।
প্রাচীন কালের দানব?
এক দানব যোদ্ধা ...
কি! দানব যোদ্ধা!
সবাই যে বলে দানবেরা সাত দিনের আগুনে পুড়ে ধ্বংস হয়েছিল!
এটা ... হতে পারে না!
সবাই বলে দানব যোদ্ধারা পাথরে পরিণত হয়ে গিয়েছিল,
কিন্তু একজন হাজার বছর ধরে এই পৃথিবীতেই ঘুমিয়ে ছিল।
এমনভাবে ...যেন একজন সাধারণ মানুষ।
পশ্চিমের টলেমেকিয়ানরা একটি বর্বর সামরিক রাষ্ট্র।
আর পেজিতের সেই বন্দীদের কথা ভাবো যারা মারা গেছে ...
ভাল হচ্ছে, এভাবেই করতে থাকো
দিগন্তে কি ওটা?
টলেমেকিয়ান জাহাজ!
সবাই দুর্গের দিকে যাও!
দুর্গে! তাড়াতাড়ি!
দুর্গে জড়ো হও!
দুর্গ!
বাবা!
ওবাবা, আপনার লুকানো উচিত!
আমার যেখানে থাকা উচিত আমি সেখানেই থাকবো , রাজামশাই।
রাজকুমারী!
তোরা এটা কি করলি!
নাওসিকা...
যে যেখানে আছো সেখানেই থাকো!
সরে যা। নইলে এই পতঙ্গের খোল খোদাই করে বানানো তরোয়াল
তোর সিরামিক বর্ম নিমেষে টুকরো টুকরো করে দেবে!
ইনি লর্ড ইউপা ... মহান তরোয়াল বাজ ...
আমি টালমেকিয়ান যোদ্ধাদের বলছি এই সহিংসতা থামাতে।
গতরাতেই এই গ্রামবাসীরা তোমাদের একটি জাহাজ বাঁচানোর জন্য কঠোর পরিশ্রম করেছিল।
আর একটু আগেই আমরা কাল রাতের মৃতদের সসম্মানে কবর দিয়ে এলাম।
টলমেকিয়ান জাতির আচরণ কি এরকমই? তারা এতটাই কাপুরুষ?
যদি তোমরা যুদ্ধই করতে চাও, তাহলে অবশ্যই কোনো কারণ থাকতে হবে!
আর সেই কারণ জানিয়ে তোমাদের প্রথমে একজন দূত প্রেরণ করা উচিত ছিল।
নাওসিকা... শান্ত থাক, নাওসিকা।
তুমি যদি এখন লড়াই করো, তাহলে তারা গ্রামবাসীদের খুন করবে।
আমাদের অবশ্যই বাঁচতে হবে, এবং সুযোগের জন্য অপেক্ষা করতে হবে।
তুই...
পুঁচকে বাদর!
ওটা নামিয়ে নাও, কুরোতোয়া!
কিন্তু ...
বিশৃঙ্খলাটা দেখো একবার! সে সবাইকে মেরে ফেলেছে।
ওটা তোমার অকর্মণ্যতার ফল।
আপনি কি ইউপামিরালদা, এই অঞ্চলের সর্বশ্রেষ্ঠ তরোয়ালবাজ?
আমরা খুনোখুনি করতে আসিনি। আমরা কেবল কথা বলতে ইচ্ছুক।
আপনার তরোয়াল নামিয়ে নিন।
রাজকুমারী!
ভালো করে শোনো!
হাইনেস কুশানা, টলমেকিয়ান সীমান্ত বাহিনীর বিভাগ কমান্ডার
কিছু কথা বলবেন।
আমরা সীমান্তবর্তী দেশগুলিকে একত্রিত করতে এসেছি,
আর পুরো সাম্রাজ্যে শান্তি প্রতিষ্ঠা করা হবে।
এই ক্ষয়ের সাগরের পাশে থেকে আপনারা বিলুপ্তির দ্বারপ্রান্তে চলে এসেছেন,
আমাদের শাসনের অধীনে চলে আসুন এবং আমাদের উদ্যোগে যোগদান করুন,
আমরা ক্ষয়ের সাগর পুড়িয়ে ফেলব এবং পৃথিবীর পুনরুত্থান ঘটাবো!
ক্ষয়ের সাগর পুড়িয়ে ফেলবে?
এটা কি সম্ভব?
আমরা পুনরুজ্জীবিত করেছি সেই অলৌকিক দক্ষতা এবং শক্তি
যা দিয়ে মানুষ একসময় পৃথিবী শাসন করত!
যারা আমাদের পক্ষে যোগদান করবে,
আমি তাদের জলাভূমির বিষ ও পোকামাকড়ের ভয় মুক্ত এক জীবনের প্রতিশ্রুতি দিচ্ছি!
দাঁড়াও।
ক্ষয় সাগর ধ্বংস করতে হবে না!
ওটা কি তোর নাকি বুড়ি?
একে কেউ নিয়ে যাও!
এনাকে বলতে দাও ...
এই এক হাজার বছরে অসংখ্যবার মানুষেরা
ক্ষয়ের সাগরকে পুড়িয়ে দেওয়ার চেষ্টা করেছে।
তবুও ... প্রতিবার ক্রোধে অন্ধ ওহমের দল,
জলোচ্ছ্বাসের মত এসে পৃথিবীর বুকে একত্রিত হয়ে,
শহরগুলো ধুলিস্মাৎ করেছে, রাষ্ট্র গুলো ধ্বংস করে দিয়েছে।
যতক্ষণ না তারা অনাহারে মারা যায়,
ততক্ষণ ওহমসদের ক্রোধ শান্ত হয় নি।
সময়ের সঙ্গে সঙ্গে, স্পোরগুলো
ওহমসের পচা মাংসে নিজেদের শিকড় গজিয়েছে,
আর আমাদের পৃথিবী বিস্তৃত ক্ষয়ের সাগরে তলিয়ে গেছে।
তোমাদের ক্ষয়ের সাগর স্পর্শ করা ঠিক হবে না!
যথেষ্ট হয়েছে! তোর বকবক বন্ধ কর বুড়ি!
আহ! তুই কি করবি?
আমাকেও মেরে ফেলবি?
চোপ!
আমাকে মারতে চাইলে মারো!
একজন বৃদ্ধ অন্ধ মহিলাকে হত্যা তো সহজ কাজ,
তুই যেমন আমাদের রাজা জিহলকে খুন করেছিস!
কি! জিহল! না!
কি নিষ্ঠুর! তিনি তো শয্যাশায়ী ছিলেন!
চুপ কর সবাই!
অনর্থক কোন দয়া দেখানোর দরকার নেই!
দাঁড়ান, সবাই!
আমার কথা শুনুন!
আমি চাই না আর কেউ মারা যাক..
অনুগ্রহ করে শুনুন...
রাজকুমারী...
আপনিও ওবাবা।
আপাতত আমাদের এই লোকদের কাছেই জামানত হয়ে থাকতে হবে
জোরসে টানো!
তাড়াতাড়ি করো!
সত্যিই এটা একটা সুন্দর উপত্যকা ...
আমি এখানে লাভের কিছুই দেখছি না।
আমাদের দানব যোদ্ধাকে ফিরিয়ে নিয়ে যাওয়ার আদেশ দেওয়া হয়েছে।
এমন এক আদেশ যা সম্ভবত আমরা পূরণ করতে পারব না!
এমনকি আমাদের বৃহত্তম জাহাজও এর ওজনে ভেঙে পড়তে পারে।
তাহলে তো আপনি এখানেও এক জাতি গঠনের ব্যাপারে দৃঢ় হতে পারবেন না...
আর আমি যদি হই?
তুমি কি চাও ওই বোকাগুলোর হাতে আমি যুদ্ধের খেলনা রূপে এই দানবকে তুলে দিই?
তোমার কথায় যুক্তি আছে।
আমি কিন্তু একজন সাধারণ সৈনিক।
এ জাতীয় সিদ্ধান্ত আমার এক্তিয়ারের বাইরে।
তুমি একটি ধূর্ত শিয়াল, তাই নয় কি।
আমি যখন পেজিতে ছিলাম, তোমার মূল লক্ষ্য ছিল দানব যোদ্ধাকে পুনরুদ্ধার করা।
হুম!
এই যুদ্ধ জাহাজটা কি উড়তে পারে?
হ্যাঁ, আমরা এটা এখানে ভালো অবস্থায় খুঁজে পেয়েছি।
আমি আপনাদের জিজ্ঞাসা করনি, এখন আমি যেমন বলেছিলাম তেমন করুন,
কিন্তু মহামান্য, পেজিতের রাজকন্যাকে নিয়েছেন,
পাঁচ জন জিম্মি, বন্দুকের জাহাজ এবং খাবারও...
আপনারা জিম্মি নিজেরাই বাছাই করতে পারেন।
শুধু সকালের মধ্যে সবকিছু যেন প্রস্তুত থাকে।
জিম্মি হওয়ার জন্য ধন্যবাদ, মিতো।
সে ঠিক আছে, কিন্তু দেখুন ...
তারা যা নজরে পড়ছে তাই নিয়ে নিচ্ছে!
চিন্তা করো না, আমি ঠিক এর মাঝে বেরিয়ে যাব এবং যখন পারবো ফিরে আসবো।
আমাদের এই দানবের পুনরুত্থান আটকাতেই হবে!
হ্যাঁ।
নাওসিকা?
তেতো, সে কোথায় গেল?
নাওসিকা! মাটিতে এগুলো কি?
এগুলো কি ক্ষয়ের সাগর থেকে সংগ্রহ করা গাছপালা।
আমার সংগ্রহ করা স্পোর থেকে আমি তাদের বড় করেছি।
চিন্তা করবেন না। এরা বিষাক্ত নয়।
বিষাক্ত নয়?
এখানকার বাতাস আসলেই বিশুদ্ধ। তবে ...
কেন ... এই মারাত্মক বিষাক্ত ফুলগুলি ফুটে আছে?
দুর্গের হাওয়াকল মাটির গভীর থেকে
জল তুলে আনে।
বালু মাটিও আসে কূপের খুব গভীর অংশ থেকে।
বিশুদ্ধ জল এবং বিশুদ্ধ মাটিতে,
ক্ষয়ের সাগরের গাছপালাও বিষমুক্ত হয়ে জন্মায়।
দূষণ এই পৃথিবীর মাটিতেই নিহিত।
এমনকি আমাদের উপত্যকার মাটিও এতে আক্রান্ত।
কেন ...
কারা সমগ্র বিশ্বকে এমন ভয়াবহ করেছে?
তুমি কি এই সব নিজেই আবিষ্কার করেছ?
হ্যাঁ।
বাবার আর অন্যান্য অনেকের অসুস্থতা নিরাময়ের জন্য,
তবে ... এখন অনেক দেরি হয়ে গেছে।
আমি এদেরকে শেষ করে দিচ্ছি।
আমি কেবল জল সরবরাহ বন্ধ করে দিয়েছি, তারা শীঘ্রই নির্জীব হয়ে মারা যাবে।
নাওসিকা ...
আমার শক্তিই আমাকে ভীত করে, ইউপা।
রাগলে আমি কি করে বসি নিজেই জানি না।
আমি কাউকে হত্যা করতে চাই না!
রাজকুমারী!
রাজকুমারী, আমরা এগুলো তোমার জন্য সংগ্রহ করেছি!
চিকো বাদাম।
এগুলো তোমার ভ্রমণের জন্য
তোমরা সবাই...
এতো অনেকটা!
তোমরা এত পরিশ্রম করেছ...
তোমাদেরকে অনেক ধন্যবাদ।
এগুলো খুবই মূল্যবান।
এটা ঠিক নয়, রাজকুমারী! দয়া করে যেও না!
সবাই জাহাজে উঠো! আমরা টেক অফ করব!
এখন, ...
তোমরা কান্না করো না।
চিন্তা করো না আমি কিছুক্ষণের মধ্যেই বাড়ি ফিরে আসবো।
সত্যি?
কেন, আমি কি কখনও তোমাদেরকে মিথ্যা বলেছি?
না
ঠিক তো?
হ্যাঁ
প্রতিশ্রুতি দাও?
হুম।
যাও এবার, এখন এখানে থাকা বিপজ্জনক।
হুম!
তোমার প্রতিশ্রুতি মনে রেখো!
রাজকুমারীর খেয়াল রেখো!
আমরা কি এখনও পেজিতে পৌঁছায় নি?
পিঠের ব্যাথায় মরে যাচ্ছি।
হায়রে আবুল, রাজকুমারী একদম হেরো লোকেদেরকেই বেছে নিল।
আরে, এটা আজব না?
কেন তারা এত কাছাকাছি একসাথে উড়ছে?
এমন হতে পারে তারা আক্রমণের ভয় পাচ্ছে বা অন্যকিছু...
মেঘের নীচে বিষাক্ত ঘূর্ণি গুলো...
নড়াচড়া করো না!
বন্দুকওয়ালা জাহাজ!
শত্রুরা গুলি করছে! তারা দুই নম্বর জাহাজে আঘাত করেছে!
আমি তখন তোমাকে যেটা বলছিলাম!
বাপরে, আমাদের অবস্থাও এরকম হতে পারে!
রক্ষণাত্মক গঠন সাজাও!
এটা পেজিতের বন্দুকবাজ জাহাজ!
পেজিতে!
সর্বনাশ! তারা তিন নম্বর জাহাজও ধ্বংস করে দিল!
আমাদের করভেট যুদ্ধজাহাজটা কি করছে?
তাদের জাহাজগুলি একেবারে ভেঙে পড়েছে ...
ওহ না, সে জাহাজের লেজের দিকে আঘাত করেছে!
জাহাজটার শেকল ছিঁড়ে গেল!
জলদি, তেতো ..
ওহ না! আমরা নিচে পড়ছি!
রাজকুমারী!
বন্ধ করুন! দয়া করে আর খুনো খুনি করবেন না!
আর না!
রাজকুমারী...
জলদি, মিতো!
রাজকুমারী, আমরাও মারা পড়ব!
হয়তো, আমি এটা উড়াতে পারবো।
আপনি কি পাগল?
তাড়াতাড়ি, মিতো!
কি? ঠিক আছে!
ইঞ্জিন চালু কর! ব্লাস্ট করে দরজা খুলে দাও!
আমাদের সাথে আসো!
তাড়াতাড়ি!
ভিতরে যাও। মিতো, আপনি কি প্রস্তুত?
হ্যাঁ কি না!
টেক অফ করার সাথে সাথে পুরো বাষ্পচাপ দেবে!
ঠিক আছে!
প্রস্তুত...
চলো!
আপনারা গ্যাস মাস্ক পরে নিন!
আমাদের জাহাজটা খুঁজতে মেঘের নিচে নামছি।
তুমি এখনও উষ্ণ আছো... তেতো হাল ছেড়ো না।
এটা কোন জায়গা!
এমন ঘন বিষ আমি কখনও দেখিনি!
লেজের ডান দিকে নজর রাখুন ...
ওটা কাছাকাছি থাকতে পারে ...
ওটা এখনও উড়ছে।
হে! আপনি ঠিক বলছেন!
ওই তো সেখানে!
এ তো রাজকুমারী! রাজকুমারী!
কেউ হাল ছাড়বেন না,
আমি আপনাদের একটা দড়ি ছুড়ে দেব!
আমাদের 'টো হুক' ভেঙে গেছে! (এক যান থেকে আরেক যান টানার রশি)
আপনি আমাদের জাহাজে মাঝ আকাশে হুক লাগাতে পারবেন না!
আমরা চাই না আপনি ক্রাশ করে পোকামাকড়ের খাবারে পরিণত হোন!
আমরা মৃত্যুর মুখে ঝাঁপিয়ে পড়তে প্রস্তুত!
আতঙ্কিত হবেন না! আপনাদের কার্গো খালি করুন!
বিদায়, বিদায় রাজকুমারী! এখানেই আমাদের যাত্রার পরিসমাপ্তি!
আমার কথা শুনুন! আপনাদের মালপত্র ফেলে দিন!
পেছনের ইঞ্জিনটি বন্ধ করে দিন।
কি?
ইঞ্জিনের শব্দ খুবই বেশি। জলদি করুন!
হ্যাঁ, রাজকুমারী!
কি?
রাজকুমারী... আপনি কি কর.. ...
রাজকুমারী, আপনার মুখোশ!
আপনি মরে যাবেন!
আপনি মুখোশ পরে থাকুন!
আমি প্রতিজ্ঞা করছি আপনাদের নিরাপদে রাখবো, কিন্তু আপনাদের আমার উপর বিশ্বাস রাখতে হবে।
আর আপনাদের মালপত্র ফেলে দিন!
আপনি যা বলবেন আমরা তাই করব
অনুগ্রহ করে! শুধু আপনার মুখোশটি পরে নিন!
রাজকুমারী হাসছেন?
আমরা সব ঠিক করছি
তাড়াতাড়ি! কার্গো খালি করতে হবে
রাজকুমারী, আমরা গোত্তা খেয়ে খেয়ে নামছি!
ইঞ্জিনগুলি আবার চালু করুন!
দুর্ঘটনাবশত কিছু বিষাক্ত শ্বাসবায়ু নিয়েছি...
জলদি! জলদি!
রাজকুমারী!
প্রত্যেকে ঠিক আছেন তো?
নড়বে না!
বিশ্বাসঘাতক!
আমাকে বাঁচানোর জন্য ধন্যবাদ।
রাজকন্যা আপনি কেন তাকে বাঁচিয়েছেন?
তুমি বোকা, রাজকন্যা।
তুমি কি ভেবেছ আমি কৃতজ্ঞতাবশত মাথা নত করব?
ক্ষয়ের সাগর সম্পর্কে আপনি কিছুই জানেন না।
এটা আমাদের মানব বিশ্বের মতো নয়।
শুধুমাত্র একটি গুলি এখানে কি ভয়ঙ্কর পরিস্থিতি সৃষ্টি করবে তা বলার অপেক্ষা রাখে না।
এই বনে যুদ্ধ জাহাজগুলো ভেঙে পড়েছে,
তাই পোকামাকড়গুলি এই মুহূর্তে খুবই ক্ষিপ্ত হয়ে আছে।
ওদিকে দেখো...
পশ্চিমের রক্ষী পতঙ্গেরা আক্রমণ করার জন্য,
দ্রুত অন্যান্য পোকামাকড়দের ডেকে আনবে
আমাদের এখনই পালাতে হবে! আমার দিকে অতিরিক্ত দড়িটা নিক্ষেপ করুন
মিতো, হুক ঠিক করুন।
কেউ নড়বে না! এখানে আমি একমাত্র সবাইকে হুকুম করব!
তুমি কেন এত ভয় পাচ্ছ?
তুমি ঠিক যেন সেই হারিয়ে যাওয়া ভীত শিয়াল-কাঠবিড়ালি।
কী বললে! তোমার এত দুঃসাহস!
ভয় পেও না,
আমরা শুধু তোমাকে তোমার নিজের দেশে পৌঁছে দিতে চাই।
তোকে...
তারা এসে গেছে!
শান্ত হও! তাদের রাগানো ঠিক হবে না।
এটা ওহমের বাসা!
আমাদের ঘিরে ধরেছে...
তারা পরীক্ষা করে দেখছে আমরা বিশ্বাসযোগ্য কি না...
ওহম, তোমাদের বাসায় এসে বিরক্ত করার জন্য..
আমাদের ক্ষমা করো..
অনুগ্রহ করে বুঝতে চেষ্টা করো, আমরা তোমাদের শত্রু নই
রাজকুমারী!
সে এখনও বেঁচে আছে?
ওহম! দাঁড়াও!
হচ্ছেটা কি?
তাদের চোখ রক্ত-লাল হয়ে গেছে!
গ্লাইডার দিয়ে কী করবেন?
যখন জল আবার শান্ত হবে, উপরের পৃষ্ঠ ভাগে ফিরে গিয়ে আমার জন্য অপেক্ষা করবেন।
যদি আমি এক ঘন্টার মধ্যে ফিরে না আসি, উপত্যকা ফিরে যাবেন।
কিন্তু ...
রাজকুমারী!
সে চলে গেছে...
এটা দিয়ে দাও!
ঠিক আছে, শোনো সবাই
রাজকুমারী যেমন বলেছিল আমরা তেমনটাই করবো।
রাজকুমারী...
ধুর!
কে তুমি?
তুমি কি কেবল হত্যার কথাই চিন্তা করো,
এখন অগ্নিশিখা বা বাঁশি কোনটাই ব্যবহার করতে পারবো না।
এটা তো চোরাবালি!
ধ্যাৎ তেরিকি!
ইতিমধ্যে দুই ঘন্টা হয়ে গেল।
আরও বেশি বেশি পোকামাকড় জড়ো হচ্ছে ...
রাজকুমারী!
নাওসিকা
এখানে এসো...
বাবা...
মা তুমিও এখানে।
না, আমি যেতে চাই না!
দূরে থাকো!
এখানে কিছু নেই।
আমি বললাম তো, কিছু নেই এখানে!
না, বাইরে বেড়িয় না।
একটা শিশু ওহম।
এই পোকাটা তাকে ব্যবহার করছে!
এটা আমাকে দাও, নাওসিকা
না! এটা তো খারাপ কিছু করছে না!
পোকামাকড় এবং মানুষ একই পৃথিবীতে বাস করতে পারে না, বাছা।
দয়া করে, একে মারবেন না!
দয়া করুন!
তেতো ...
কি অদ্ভুত জায়গা
হেই!
আমি অবশেষে এটা খুঁজে পেয়েছি
কেমন লাগছে?
আমরা কোথায়?
প্রথমে তোমাকে ধন্যবাদ জানাই
আমি 'পেজিতে'র 'আসবেল'
আমাকে বাঁচানোর জন্য ধন্যবাদ
আমি 'হাওয়ার উপত্যকা'র 'নাওসিকা'
আমরা কোথায়?
তোমার অবাক হওয়াটাই স্বাভাবিক,
আমরা ক্ষয়ের সাগরের নিচে আছি।
ক্ষয়ের সাগরের নিচে?
দেখ, আমরা বালির সাথে
ওখান থেকে পড়েছি।
আমরা তো মুখোশ পড়ে নেই!
ঠিক বলেছ.. এখানকার বাতাস বিশুদ্ধ।
ক্ষয়ের সাগরের নিচে এই জায়গাটা খুঁজে পেয়ে,
আমি নিজেই বিশ্বাস করতে পারিনি,
এটা কি?
নাওসিকা, খুব বেশি দূরে ঘোরাঘুরি করো না!
কি বিস্ময়কর গাছ
এটা মারা গেলেও এখনও জল প্রবাহিত হচ্ছে।
ঠিক আমাদের কূপের নীচের বালির মত।
প্রস্তুরীভূত কাঠের দানা উপর থেকে নিচে পড়ছে
নাওসিকা ...
তুমি কি কাঁদছো?
হ্যাঁ, আমি এখন খুব খুশি
লাসটেল আমার যমজ বোন ছিল।
আমার তার সাথে থাকা উচিত ছিল ..
আমি দুঃখিত আমি তোমাকে আগেই বলেনি।
না।
আমিও দুঃখিত।
আমি তাকেই প্রায় মেরে ফেলছিলাম যে আমার বোনের ব্যথার উপশম করেছিল।
তারমানে, এটা বাতাসের উপত্যকায়।
বাদামগুলোর তো বীভৎস স্বাদ!
এগুলো চিকো বাদাম তোমার জন্য এগুলো সত্যিই ভাল।
এর স্বাদ দুর্দান্ত না হলেও, আমি এক মুখ ভর্তি খেতে পারবো!
ক্ষয়ের সাগর কিভাবে সৃষ্টি হলো...?
আশ্চর্য তোমার চিন্তা ভাবনা।
মানুষের দ্বারা দূষিত এই বিশ্বকে পরিষ্কার করতে
ক্ষয়ের সাগরের গাছপালা গুলো বড় হয়ে উঠেছে।
তারা পৃথিবীর বিষ গ্রহণ করে
খাঁটি স্ফটিক তৈরি করে। মরে গিয়ে বালিতে পরিণত হয়।
এগুলোই সৃষ্টি করেছে এই ভূগর্ভস্থ গুহাগুলি ...
পোকামাকড় এই বনকে রক্ষা করে কারণ তারা পৃথিবীকে রক্ষা করে।
সেক্ষেত্রেও তো আমরা ধ্বংসপ্রাপ্ত হচ্ছি।
আমদের বেঁচে থাকাও তো সম্ভব হচ্ছে না,
হাজার বছর ধরে এই বিষ এবং পোকামাকড়ের আতঙ্ক নিয়ে বেঁচে থাকার পর !
এর ছড়িয়ে পরা আটকানোর অন্তত একটা উপায় আমরা খুঁজে পেয়েছি।
তুমি ঠিক কুশানার মতই কথা বলছো।
না! আমরা তো দানব যোদ্ধা ব্যবহার করার পরিকল্পনা করছি না!
কাল যখন আমার বন্ধুদের সাথে দেখা হবে তুমি দেখতে পাবে।
চলো ঘুমিয়ে পড়ো,
আগামীকাল আমাদের অনেক দূরে যেতে হবে।
সব ঠিক আছে, স্যার।
সময়সূচি অনুযায়ী সব ঠিকঠাক তো?
সমগ্র দেহ খুব ভালোভাবে শক্ত হয়ে গেছে, স্যার।
তুমি একটা সুন্দর দানব, তুমি কি এটা জানো?
একজন সাধারণ সৈনিককে
পুরানো উচ্চাকাঙ্ক্ষা ত্যাগ করতে বলছ।
এটা হাসছে ...
পৃথিবীর শেষ সময় পর্যন্ত তোমার মাটির নীচেই ঘুমানো উচিত ছিল।
কাউন্সিলর!
মহামান্যর উড়োজাহাজ পেজিতের বেঁচে যাওয়া সেনা দ্বারা আক্রান্ত হয়েছে
করভেট জাহাজ ছাড়া সবগুলো ধ্বংস হয়েছে।
মহামান্যর কি খবর?
তার জাহাজটিও বিস্ফোরিত হয়েছে।
কাউন্সিলর?
-গ্রামবাসীরা এখনও কি ঘটনাটা জানতে পেরেছে? - না
ঠিক আছে ... আমরা নির্ধারিত সময়সূচি ধরে এগোবে।
তুমি এখানে থাকো আর কাজ চালিয়ে যাও।
অবশেষে ভাগ্য হয়তো এই নিচু তলার সৈনিকের উপর প্রসন্ন হচ্ছে,
অথবা ধ্বংস করার ফাঁদ পাতছে।
মিতো এবং বাকিরা ফিরে এসেছে,
তারা আপনার জন্য এসিড লেকে অপেক্ষা করছে, লর্ড ইউপা।
রাজকুমারী ছাড়া ফিরে আসায় আমরা লজ্জিত...
না, না, তোমরা ঠিক আছো এতেই আমি সন্তুষ্ট।
আমাকে ছেড়ে দাও?
তুমি দানব যোদ্ধাকে অ্যাসিড লেকের গভীরে ডুবিয়ে দেবে,
এবং নিজের দেশে ফিরে যাবে।
তোমার অল্প কয়েক জন সৈন্য এখানে রয়েছে।
আমরা তোমাদের জোর করে সহজেই বের করে দিতে পারি, কিন্তু আমরা কেন আরও কিছু লোককে মৃত্যুমুখে ফেলবো?
আগুন এবং জল এর বিরুদ্ধে শক্তিহীন,
আর অল্প সময়ের মধ্যে এটা চলতে শুরু করবে।
তোমরা কি দেখছ না? পিছিয়ে আসার পক্ষে অনেক দেরি হয়ে গেছে ...
যদি অন্য দেশ এর শক্তি ব্যবহার করে,
আমার পেজিতে আক্রমণের আদেশ এই ভয় থেকেই উদ্বুদ্ধ।
এখানে এর উপস্থিতি একবার জানাজানি হয়ে গেলে,
আমাদের মহান শক্তিশালী রাষ্ট্র সেনাবাহিনী প্রেরণ করবে।
তোমাদের কাছে একটি পথই খোলা থাকবে।
দানব যোদ্ধাকে পুনর্জীবিত করা, দুই মহান শক্তির সঙ্গে লড়াই করা,
এবং তাকে নিয়েই বাঁচতে শেখা।
দেখ ...
একটা পোকা এটা করেছে?
আর হ্যাঁ, যে আমার স্বামী হতে চলেছে সে এর চেয়েও খারাপ পরিস্থিতি দেখবে!
ক্ষয়ের সাগর পুড়িয়ে দাও, পোকামাকড় মেরে ফেল,
এবং মানব বিশ্বকে পুনরুদ্ধার করো! তোমরা কেন দ্বিধা করছো!
আমরা পেজিতে থেকে যেমন দানব যোদ্ধা চুরি করেছি ঠিক তেমনি আমাদের কাছ থেকে দানবটাকে চুরি করো,
আমরা দানব যোদ্ধাকে পুনর্জীবন দেব না!
জরুরি অবস্থা!
পাসওয়ার্ড কি?
আমি তাড়াহুড়োয় আছি!
বায়ু...
উপত্যকা!
ঠিক আছে
কিছু স্পোরও বেঁচে আছে!
কি!?
তারা সর্বত্র বিষ ছড়াচ্ছে, এবং উপত্যকার সবাই পাগলামো করছে!
আমাদের ফেরত দাও!
তাড়াতাড়ি কর!
জলদি নইলে উপত্যকা ধ্বংস হয়ে যাবে!
আমাদের সরঞ্জাম ফেরত চাই!
যে সরঞ্জাম দিয়ে স্পোরগুলিকে পোড়ানো হয় সেগুলো অস্ত্র হিসাবে ব্যবহার করা যেতে পারে।
আমাদের কোনো উপায় নেই। বন্দুক ছাড়া বাকি সব কিছু ফেরত দিয়ে দাও।
করভেট জাহাজ ছাড়ছে...
এই সময়ে পৌঁছে যাও,
এবং আমাদের সমস্ত বাহিনীকে পেজিতে থেকে এখানে তলব করো।
হায়রে জ্বালা! কি বিশৃঙ্খলা শুরু হল।
জলদি!
রাজকুমারীকে খুঁজুন
উপত্যকার খেয়াল রেখো,
এবং আমি ফিরে না আসা পর্যন্ত সাবধানে থাকবে।
উপত্যকায় ফেরা যাক।
কাজের কাজ কিছু হচ্ছেনা! স্পোরগুলো ছড়িয়ে পড়েছে!
এদিকেও একই অবস্থা!
সর!
কি করছো তুমি!
ওহ না. এখানেও...
ওবাবা, আমরা কী করব?
জ্বালানো ছাড়া আমাদের আর কোনও উপায় নেই
এই বন ধ্বংস হয়ে যাবে।
আমরা যদি দ্বিধা বোধ করি তাহলে ক্ষয়ের সাগর আমাদের উপত্যকাকে গ্রাস করবে!
কিছুই কি করার নেই?
তিনশ বছর ধরে এই বন উপত্যকাকে আগলে রেখেছে!
শালা! কেবল যদি এই টলেমেকিয়ানরা না আসত ...
এটা নাগালের বাইরে চলে যাচ্ছে.
চলো, তাদের সাহায্য করি।
আলাদা।?
সবসময় যেরকম থাকে আমার সেরকমই লাগছে।
পোকামাকড় সব চলে গেছে।
আমার বুকটা কেন এত ধকধক করছে?
আমরা প্রায় পৌঁছে গেছি!
আমাদের লোকেরা পাহাড়ের পেছনেই আছে।
পেজিতেকে অদ্ভুত দেখাচ্ছে।
এই ধোঁয়াশাটা কিসের?
আসবেল, মুখোশ পড়ো!
পোকামাকড়! সব মৃত!
পেজিতের দিকে চলো
সাবধানে! টলমেকিয়ান সেনারা থাকতে পারে
এমনকি একটা ওহমও ...
এটা বৃহৎ গম্বুজে আক্রমণ করেছিল।
পেজিতে ধ্বংস হয়ে গেছে...
আমি জানি তারা টলেমেকিয়ানদেরও নিশ্চিহ্ন করে দিয়েছে, কিন্ত এটা...
নিশ্চিহ্ন করে দিয়েছে? তুমি কি বলতে চাও, আসবেল?
একটা 'ব্রিগ' জাহাজ!
আমার বন্ধুদের জাহাজ! তারা অবতরণ করছে, চল!
আসবেল!
তুমি জীবিত আছো!
এখানে কি হয়েছে?
আমরা কখনই একে পুনর্নির্মাণ করতে পারব না।
তুমি শহরটা দেখেছো।
চিন্তা করো না, ক্ষয়ের সাগর একে গ্রাস করলে, আমরা তা পুড়িয়ে ফেলব।
কিন্তু কিভাবে? দানব যোদ্ধা তো এখানে নেই।
আমি জানি, সে আছে বাতাসের উপত্যকায়।
তুমি কিভাবে জানলে...
আমরা একেবারে অলস হয়ে যাইনি,
আমরা ইতিমধ্যে দ্বিতীয় পর্বের আক্রমণ শুরু করেছি
আজ রাতে আমরা ওই উপত্যকার সব টলেমেকিয়ানদের নিশ্চিহ্ন করে দেব!
কি!?
আপনি কি করতে যাচ্ছেন?
ইনি কে, আসবেল?
বাতাসের উপত্যকার... নাওসিকা
এই জীবনের জন্য আমি তার কাছে ঋণী।
'বাতাসের উপত্যকা' ...
বলুন আমাকে, কি হবে উপত্যকায়?
তুমি নিশ্চই জানো, আসবেল! বলো আমাকে!
পোকামাকড় দিয়ে তারা আক্রমণ চালাবে।
তাই আপনারা তাদের দিয়ে পেজিতেও আক্রমণ চালিয়েছেন!
আপনারা খুবই নৃশংস...
তারা পুনরুদ্ধার করার আগেই আমরা শুধু দানব যোদ্ধাকে ফেরত পেতে চাই!
আমরা পৃথিবীকে বাঁচাতে এটা করছি!
আর এটা করতে আপনারা উপত্যকার সবাইকে খুন করবেন!
করবেন না! অনুগ্রহ করে! করতে না বলুন!
অনেক দেরি হয়ে গেছে...
একবার তারা চলতে শুরু করলে, কেউ তাদের থামাতে পারবে না।
টলমেকিয়ানদের হাতে আমরা আমাদের বেশিরভাগ লোকজনকেই হারিয়েছি।
আমাদের কাছে এই একমাত্র উপায় ছিল।
ছাড়ো আমাকে! আমাকে উড়তে দাও!
এখন এটা ভয়ঙ্কর, কিন্তু, হ্যাঁ, দানব যোদ্ধা ক্ষয়ের সাগরকে শুদ্ধ করবে,
এবং মানব বিশ্বের পুনর্গঠন করা হবে!
মিথ্যাবাদী! আপনারাও টলেমেকিয়ানদের থেকে অভিন্ন নন!
না! তারা এটা ধ্বংসের জন্য ব্যবহার করতে চায়!
আপনিও তো কূপ থেকেই জল পান করেন!
আপনি কি জানেন সেই জল পরিশুদ্ধ হয় কিভাবে?
ক্ষয়ের সাগরের গাছপালাগুলি সমস্ত হ্রদের জল পরিশুদ্ধ করে
এবং নদীর জলও যা মানুষ দূষিত করেছে!
আর আপনারা তাদেরকেই ধ্বংস করতে চান?
কেন আপনারা মাটি খুঁড়ে দানব যোদ্ধাকে তুলে এনেছেন?
আমাদের কোন পথ খোলা থাকতো?
টলেমেকিয়ান শাসনের বশীভূত হওয়া?
কখনোই না!
তাদের বল, আসবেল, কীভাবে ক্ষয়ের সাগর পরিণত হয়!
কীভাবে পোকামাকড় এই পৃথিবীকে রক্ষা করে!
দয়া করে, আসবেল! তাদের বল!
তুমি কি করছো!
নড়বে না! তাকে ছেড়ে দাও!
শান্ত হও, আসবেল।
আমি সিরিয়াস।
তাকে যেতে দাও।
নাওসিকা, উপত্যকার সবাইকে সতর্ক করে দাও!
আসবেল!
আমাকে যেতে দাও!
গর্ধবের দল!
লড়াই শুরু হওয়ার পর থেকে থামার কোনো লক্ষণই নেই!
কিন্তু তিনি আমাদের সাবধান থাকতে বলেছেন ...
অলসতা ত্যাগ কর এবং ট্যাঙ্কগুলি ব্যবহার করে আমাদের লোকদের উদ্ধার করো!
কাউন্সিলর! তারা আমাদের শেষ সৈন্যকেও হত্যা করেছে!
তারা কি আমাদের দিকে আসছে?
আমি জানি না।
পুরো গ্রাম জড়ো হচ্ছে!
একটি বন জ্বালিয়েই পুরো গ্রামটা ক্ষিপ্ত হয়ে উঠেছে!
পেজিতেও যেমনটা হয়েছিল।
তারা আমাদের ট্যাঙ্ক দখল করেছে!
জলদি! এটা চালানো শুরু করো!
আতঙ্কিত হয়ো না!
গুলি চালাচ্ছে!
এগিয়ে চলো!
জলদি কর!
সম্ভবত এটা?
এটি চলছে!
কোন দিকে?
এগিয়ে চলো, এগিয়ে যাও!
আমি জানি!
সবগুলো ট্যাঙ্ক চালু করো!
সে বেঁচে আছে ...
আমার স্বপ্নের বারোটা বেজে গেল।
মহামান্য!
আমরা তাদের এখানেই ঠেকিয়ে রাখছি!
সবাইকে অ্যাসিড হ্রদের পাশে সুরক্ষিত জায়গায় নিয়ে যাও!
ঠিক আছে।
রাজকুমারী যুদ্ধ জাহাজ নিয়ে ফিরে না আসা পর্যন্ত এদের আটকাতে হবে।
প্রত্যেকে! তাড়াতাড়ি!
হাঁটাহাঁটি না করে আমাকে সাহায্য করো।
আমার পিঠ ব্যাথা করছে।
ট্যাঙ্ক আসছে!
তাড়াতাড়ি!
আমি জানি কি করতে হবে!
তুমি কি নিশ্চিত?
হ্যাঁ স্যার, পেজিতের যুদ্ধজাহাজ!
আমি মেঘের মধ্যে উঁকি দিতে দেখলাম।
ঠিক আছে!
দেখুন, সে খুবই হিংস্র।
তাড়াতাড়ি করো!
নাওসিকা, আমরা এখানে সাহায্য করতে এসেছি যেন তুমি পালাতে পার।
যাও তোমার উপত্যকার সবাইকে সতর্ক কর!
তোমার গ্লাইডার ঠিক সময়ে পেয়ে যাবে।
ওটা তোমার জন্য প্রস্তুত করা আছে।
আসবেল আমাকে সব বলেছে।
আমি তোমার জায়গা নেব। এটা পড়ে নাও।
আপনি ...
লাসটেলের মা।
ধন্যবাদ।
আমি খুবই দুঃখিত।
আমাদের লোকেরা যা করেছে সব ভুল কাজ!
জলদি!
তার কী হবে?
তার কিছু হবে না, চিন্তা করো না।
সাবধানে।
আমরা তোমার সাথে এত খারাপ ব্যবহার করেছি। তুমি কি কখনও আমাদের ক্ষমা করতে পারবে?
এদিকে, নাওসিকা!
তাড়াতাড়ি!
সবাইকে ধন্যবাদ!
দুঃখিত! একটু বেশি সময় নিয়ে নিলাম...
তুমি কি এখান থেকে চালাতে পারবে?
আমি চেষ্টা করব।
একটি করভেট বিমান!
মেঘের আড়ালে নাও!
গুলি চালানো বন্ধ করো!
বোকার দল! এখানে তো শুধুই বাতাস আর বজ্রপাত।
এটা কাজ করছে না! আমি সব নিয়ন্ত্রণ হারিয়েছি!
জাহাজ ভেঙে পড়ছে!
আমাদের মেঘের আড়াল থেকে বেরিয়ে লড়াই করতে হবে!
তারা আমাদেরই অপেক্ষা করছিল ...
তারা কি করছে?
তারা আমাদেরকে মেঘের মধ্যে চেপে ধরেছে যাতে তারা আমাদের জাহাজে আসতে পারে!
তারা এখানে আসছে! এটাই তোমার শেষ সুযোগ!
না, আমি তোমার সাথে থাকব।
আমি এই লোকেদের ছেড়ে যেতে পারি না।
এবং যে মেয়েটি আমার জায়গা নিয়েছে।
একমাত্র তুমিই তোমার লোকেদের বাঁচাতে পারো!
দয়া করে চলে যাও!
জাহাজ এখন আমাদের।
কাউকে বন্দী বানাতে হবে না, সবাইকে শেষ করে দাও।
নাওসিকা! যাও এখন!
আসবেল!
রাজকুমারী!
মিতো!
মিতো! লর্ড ইউপা!
রাজকুমারী
তাড়াতাড়ি করুন, উপত্যকা বিপদে আছে!
আমি এখন হুক ছাড়ছি ...
লর্ড ইউপা, লাল লিভারটা!
এটিই তাদের শেষ প্রতিরোধ।
দরজা বেশিক্ষণ টিকবে না।
এখনই সময়... হারামজাদাদের 'পেজিতে'র বীরত্ব দেখানোর।
এটা কি?
একটা পাখি?
উপত্যকার একটা যুদ্ধ জাহাজ!
কি!
কে রে তুই...
ইনি লর্ড ইউপা! একে হত্যা করো, আর তোমরা বিখ্যাত হয়ে যাবে!
আত্মসমর্পণ কর, তোমাদের করভেট তোমাদের জন্য আর ফিরে আসবে না
ইনি তো ভয়ঙ্কর লোক!
রাজকুমারী, আপনি কি পাগল! ইঞ্জিন ফুঁটে যাবে!
চলো, শুধু উপত্যকা পর্যন্ত নিয়ে চলো ... আরও দ্রুত!
হে ঈশ্বর, বাতাসের দেবতা।
দয়া করে, আমার লোকদের রক্ষা করুন।
তারা ওখান থেকে নড়েনি।
ওরা তার প্রত্যাবর্তনের জন্য অপেক্ষা করছে।
প্রত্যাবর্তন?
তারা বিশ্বাস করে যে মেয়েটি তাদের যুদ্ধ জাহাজ নিয়ে ফিরে আসবে।
একটা যুদ্ধ জাহাজে ভয় পাওয়ার কিছু নেই। এটাই আমাদের আক্রমণ করার সুযোগ!
তুমি কি জানো এটা কোন জাহাজ?
এটা সেই সাত দিনের অগ্নিকাণ্ডের আগে থেকে এখানে আছে।
তারা বলে, এটা নাকি নক্ষত্রেরা যতদূরে ততদূর গিয়েছিল ...
এটা আমাদের বন্দুকের ক্ষমতার তুলনায় অনেক শক্তিশালী,
কিন্তু আমরা এটা পোড়াতে পারি।
আমিও তাই ভাবছি, কিন্তু মেয়েটার জন্য অপেক্ষা করতে চাই।
যদি সে ক্ষয়ের সাগরের গভীর থেকে ফিরে আসে...
আমি সত্যিই তার সাথে একবার কথা বলতে চাই।
তোমারা কি ঠিক করলে?
তোমরা যদি আমাদের আক্রমণকে সহায়তা কর, আমি তোমাদের ছেড়ে দেব।
তোমরা কি পেজিতের মতো শেষ পরিণতি চাও?
আপনিও রাজকুমারী,
কিন্তু তুমি আমাদের রাজকুমারীর সামনে কিছুই না।
আমার হাত দেখুন।
এই একই কারণে রাজা জিহলকে অনেক ব্যাথা সইতে হয়েছে।
আগামী ছয় মাসে তারা পাথরের মতো হয়ে যাবে।
কিন্তু আমাদের রাজকুমারী বলেছে,
তিনি এই হাত পছন্দ করেন।
যা এক কঠোর পরিশ্রমীর সুন্দর হাত।
তোমরা কি এই ক্ষয়ের সাগর নিয়েই বাঁচতে চাও?
বিষাক্ত পদার্থগুলি তোমাদের দেহকে ধ্বংস করার পরেও?
আপনি আগুন ব্যবহার করেন। আমরাও কিছুটা ব্যবহার করি।
কিন্তু খুব বেশি আগুন ব্যবহার করলে কিছুই উৎপাদিত হবে না।
আগুন বনকে একদিনেই ছাই এ পরিণত করতে পারে।
অন্যদিকে জল এবং বাতাস বনকে এক হাজার বছর টিকিয়ে রাখতে পারে!
আমরা জল এবং বাতাস উপভোগ করি।
আমাদের বনের এই দৃশ্য রাজকন্যাকে গভীরভাবে শোকাহত করবে।
কাউন্সিলার, আমরা আপনার আদেশের অপেক্ষায় আছি!
চুপ কর!
জী জনাব!
কি হয়েছে কে জানে ... তবে তাকে সুন্দর দেখাচ্ছে।
তোমার সেনা প্রস্তুত করো, কুরোতোয়া!
হাহ? আপনি কি অগ্রসর হতে চান?
সৈন্যদের খেতে দাও।
আমরা এক ঘন্টার মধ্যে আক্রমণ করব।
খাবার, হাহ? অবশেষে, একটা জবরদস্ত খানাপিনা।
কেউ আসছে!
এটা গোল এবং অন্যান্যরা!
এটা কি হচ্ছে?
বাতাস বইছে না ...
বাতাস থেমে গেছে?
ঠিক বলেছ, বাতাস থেমে গেছে!
ওবাবা, কী হচ্ছে এটা?
ওবাবা!
কেউ ... কেউ আমাকে বাইরে নিয়ে চল ...
আগে কখনও বাতাস এভাবে থেমে যায়নি!
ওবাবা, আমার কান ব্যথা করছে।
বাতাস... খুব রাগের সঙ্গে ঘনীভূত হয়ে আসছে ...
আমরা এসে পড়েছি!
ক্ষয়ের সাগর পেরিয়ে গেছি! অ্যাসিড হ্রদ আর তিন মিনিট দূরে!
ইঞ্জিন কমিয়ে দিন আর মেঘের নীচে নামিয়ে নিন।
এটা কিসের আভা?
ওহমেরা!
ক্ষয়ের সমুদ্র ছড়িয়ে পড়ছে! তারা উপত্যকার দিকে এগোচ্ছে!
তারা কীভাবে ওহমদের ছত্রভঙ্গ করে নিয়ে যাচ্ছে...
কেউ তাদের আকৃষ্ট করছে...
মিতো! লুব্ধক নক্ষত্রের দিকে মুখ ঘোরান।
হ্যাঁ!
এটা ওইখানে!
মিতো, একটা আলোক শিখা!
প্রস্তুত!
ফায়ার করুন!
ওটা কি?
কত নিষ্ঠুর ...
একটা বাচ্চা ওহমকে যন্ত্রণা দিয়ে তারা ওহমদের আকৃষ্ট করছে!
আমি তাদের গুলি করব!
না, মিতো!
গুলি করবেন না!
কেন না! কেন গুলি করব না?
বাচ্চাটা মারা গেলে আর কখনই, এই ভয়ংকর ঘটনার পরিসমাপ্তি হবে না!
আমরা কি করতে পারি! তারা তো উপত্যকা ধ্বংস করে দেবে!
শান্ত হও, মিতো।
আমদের বাচ্চাটাকে তাদের কাছে ফিরিয়ে দিতে দেব। অন্তত চেষ্টা করতে হবে।
কি করছেন, রাজকুমারী!
আপনি এগিয়ে যান এবং তাদের সতর্ক করুন!
রাজকুমারী!
এমনকি আপনার কাছে কোনো অস্ত্রও নেই!
ঐটা তো আমাদের আলোক সংকেত না ...
কত দূরে?
20 লিগ দূরে। হ্রদের অপর প্রান্তে।
এটা কি যুদ্ধ জাহাজ?
সম্ভবত।
এটা সঙ্কট পরিস্থিতির সংকেত।
এটা অবশ্যই সেই যুদ্ধ জাহাজ।
আচ্ছা, এক ঘন্টা তো হয়ে গেল। এবার চলো।
কেন অপেক্ষা করবেন না?
রক্তপাত অনিবার্য।
পদাতিক বাহিনী আগে চল!
ভেতর আপনি নিরাপদ থাকবেন।
আমি এখানেই ঠিক আছি।
যুদ্ধ জাহাজ!
ফায়ার!
গুলি করো না!
থামো! থামো বলছি!
রাজকুমারী!
অপেক্ষা করো। গুলি করো না।
মহামান্য!
মেয়েটি কোথায় ?!
রাজকুমারী!
তিনি এখানে নেই।
ওহমরা ছত্রভঙ্গ হয়ে এদিকেই আসছে!
কি!
ওহম!
তাদের থামানোর জন্য রাজকন্যা পেছনেই আছেন।
এখন আর যুদ্ধ করার সময় নেই!
প্রত্যেকে দৌড়াও, যতটা পারো উঁচুতে উঠো! এখনই!
ওবাবা, লাল-আভা দেখতে পাচ্ছি!
তারা সংখ্যায় বাড়ছে।
তারা এদিকেই আসছে!
তোরা শক্ত করে ধরে থাক,
এখন কেউ তাদের থামাতে পারবে না।
আতঙ্কিত হয়ো না!
এখনও সময় আছে!
মিতো, যদি আমাকে মরতে হয়, আমি এই উপত্যকাতেই মরতে চাই।
না! যতক্ষণ রাজকুমারীর বিশ্বাস আছে আপনার হাল ছাড়া উচিত নয়!
শোনো, যতক্ষন পারো তাদের ঠেকিয়ে রাখো।
আমি দানব যোদ্ধা নিয়ে শীঘ্রই ফিরে আসব!
মহামান্য, না ...
এটি এখনও পুরোপুরি তৈরি হয় নি!
যদি এখন না হয়, তাহলে কখন!
যাও!
গুলি করবেন না! আমার কথা শুনুন!
ধুর! সে তো পাখির মতো উড়ছে!
সে শত্রু নয় ... আমার মনে হয় সে কিছু বলতে চায়।
কেউ যদি হস্তক্ষেপ করে সে তো শত্রু।
শীঘ্রই আমাদের টোপ টা উপত্যকায় ফেলতে হবে, নতুবা আমরাই মারা যাবো।
এইতো সে আসছে! তাকে কাছে আসতে দাও, তারপর গুলি করবে!
এখন! গুলি করো!
না!
লাসটেল!
সর!
ওহ ...
রাগ করো না। ভয় পেয়ো না।
আমি তোমার শত্রু নই
দুঃখিত! তারা তোমাকে আঘাত করেছে ...
দুঃখিত! আমি তোমার কাছে ক্ষমাও চাইতে পারি না
এটা ভয়ানক নিষ্ঠুরতা!
নড়াচড়া করো না! রক্তক্ষরিত হয়ে তুমি মারা যাবে!
শান্ত হও, ছোট্ট সোনা, স্থির হয়ে থাকো!
তারা আমাদের খুঁজে পেয়েছে!
তারা আসছে!
যেও না! এই আঘাত নিয়ে যেও না!
এটা অ্যাসিডের হ্রদ ...
তুমি...
ভালো বাচ্চা!
আমি ঠিক আছি। তারা এখন তোমার জন্য আসছে।
তারা মুখ ফিরিয়ে নিচ্ছে!
ওম! যেও না! ওদিকে উপত্যকা!
তারা ক্রোধের ফলে আমাদের ভুলে গেছে ...
যদি তাদের শান্ত না করি তাহলে, উপত্যকা ...
বোকার দল! গুলি করে নিজেদের সর্বনাশ ডেকে আনছে!
আমরা নিরাপদ ...
এখান থেকে দূরে যাওয়াই মঙ্গল। ইঞ্জিন পরীক্ষা করে দেখ!
না না!
আমরা এটা নিয়ে আলোচনা করতে পারি।
তুমি আমাদের সেখানে নিয়ে যাবে।
এবং আমরা তাদের বাচ্চাকে ফিরিয়ে দেব।
কোনো লাভ আছে কি? অনেক দেরি হয়ে গেছে।
তারা আর থামবে না!
তাহলে, তাদের সামনে আমাদের নামিয়ে দাও।
নিয়ে চলো!
কিন্তু তোমারও মৃত্যু হবে!
ওবাবা, আমরা কি সবাই মরে যাব?
যদি সেটাই আমাদের ভাগ্য হয়, তাহলে তাই গ্রহণ করতে হবে।
তাদের হারানো সম্ভব না!
চলো পিছিয়ে যাই!
বোকার দল! পালানোর কোনো পথ নেই।
পিছিয় না!
মহামান্যর খাতিরে, যে যার জায়গায় স্থির থাকো!
মহামান্য ...
মহামান্য!
তাদের শেষ করে দাও!
তারা সত্যি দানবকে পুনরুদ্ধার করেছে ...
এটা ভেঙে পড়ছে। একটু বেশি তাড়াতাড়ি..!
ওদেরকে জ্বালিয়ে দাও!
কি সমস্যা?
তুমি কি পৃথিবীর সবচেয়ে ভয়ঙ্কর গোত্র থেকে অবতীর্ণ হও নি?
অবিশ্বাস্য ... এখন বুঝতে পারছি পৃথিবীতে কেন আগুন লেগেছিল!
মহামান্য কুশানা, হুররে!
ওদের ধ্বংস করে দাও!
কি সমস্যা তোমার? তাড়াতাড়ি, জ্বালিয়ে দাও!
আমরা এই পরিণতির জন্যই কি যুদ্ধ করেছিলাম!
দানব যোদ্ধা মরে গেল।
এটাই সবচেয়ে ভালো হল।
ওহমের ক্রোধ হ'ল পৃথিবীর নিজের ক্রোধ।
বেঁচে থাকার কোনও কারণই থাকেনা যদি কোনও দানবের উপর নির্ভরশীল হয়ে আমাদের বাঁচতে হয়।
রাজকুমারী!
ওখানে যাবেন না!
এটা পাগলামো
ওহ, রাজকুমারী!
ওহমস রঙ বদলাচ্ছে!
তাদের ক্রোধ কমে যাচ্ছে!
তারা থেমে গেল। ওহমসরা সবাই থেমে গেছে!
রাজকুমারী!
রাজকুমারী মারা গেছে!!!
সে নিজের জীবন দিয়ে তাদের শান্ত করেছে।
আমাদের উপত্যকাকে রক্ষা করেছে।
দেখুন ...
এটা কিসের আলো?
তেতো ...
অসাধারণ ...
ধন্যবাদ... ওহম।
ধন্যবাদ
এটা একটা অলৌকিক ঘটনা! অলৌকিক ঘটনা!
এরকম বন্ধুত্ব এবং সহানুভূতি!
ওহমরা সত্যিই তাদের হৃদয় উন্মুক্ত করে দিয়েছে।
বাচ্চারা, ভাল করে দেখ আর আমাকে বলো
যা আমি দেখতে পাচ্ছি না...
রাজকুমারী অদ্ভুত নীল কাপড় পড়ে আছে ...
সে যেন সোনালী ক্ষেতের মধ্যে দিয়ে হাঁটছে।
নীল পোশাক পরিহিত কেউ
সোনালী মাঠে নেমে আসবেন
ওবাবা ...
প্রাচীন কিংবদন্তি সত্য ছিল!
দেখ!
গ্লাইডার!
বাতাস বইতে শুরু করেছে! বায়ু প্রবাহ ফিরে এসেছে!
অনুবাদ ও সম্পাদনা : দীপায়ন বর্মন
বাংলা সাবটাইটেল দিয়ে মুভিটি দেখার জন্য অসংখ্য ধন্যবাদ।
ভালো লাগলে আপনার সুচিন্তিত মতামত জানাবেন।